|  |  |
| --- | --- |
| **Tarve** | Ensiavun hälytysryhmä kykenee toimimaan viranomaisten tukena tai itsenäisesti Punaisen Ristin mandaatilla tilanteissa, joissa ensiavun tarve ilmenee yllättäen onnettomuuden tai häiriötilanteen seurauksena. Järjestettävä ensiaputoiminta on luonteeltaan väliaikaista ja tilapäistä.  Ensiavun perusperiaatteena on turvata tilanteenaikainen ensiapuvalmius. Ensiavun hälytysryhmän tarve ja volyymi määritellään tilannekohtaisen riskinarvion perusteella. Matalariskisissä tilanteissa, joissa auttamistoiminnan kohteena olevien ei tilannekohtaisen arvion perusteella arvioida tarvitsevan ensiapua, ei erillistä ensiavun hälytysryhmän henkilöstöä ole tarpeen mobilisoida (muiden toimijoiden antama ensiapu yllättävissä tilanteissa on riittävää). **Tarvittaessa siirry muihin toimintakortteihin**, esim. terveydenhuollon tarpeen arviointi. |
| **Toiminnasta vastaava(t)** | Osaston ensiapuryhmä  Ensiapuryhmän johtaja / tilanteeseen nimetty johtaja |
| **Yhteistyö-kumppanit** | Terveysviranomainen (ensihoitopalvelu ja hyvinvointialue)  Tilanteen aikainen vastuuviranomainen / tilanneorganisaation mukainen johtaja  Tarvittaessa SPR:n piiri |
| **Tehtävät** | **Avun tarpeen määrittely**   * Selvitä tehtävän mahdollinen laajuus ja avun tarve viranomaisilta ja/tai Vapepa hälyttäjältä/SPR piiriltä/muualta saadun tilannekuvan pohjalta:   + Arvio autettavien määrästä   + Missä?   + Millä aikataulululla? * Tunnista avuntarvitsijat ja näiden erityistarpeet: Mitä mahdollisia erityistarpeita autettavilla on, jotka tulee huomioida, kuten kieli, kulttuuri, lapset, vanhukset, vammat, suojautumista tai eristämistä vaativat sairaudet * Selvitä tehtävän johtosuhteet ja viestiyhteydet operaatiossa. Jos VIRVE käytössä, pyydä tarvittaessa vastuuviranomaisen kautta DGNA -puheryhmiä. * Arvioi avuntarpeen kesto tai tee alustava aikataulu ja ilmoita siitä vapaaehtoisille * Sovi kustannuksista (esim. puhelintulkkaus) vastuuviranomaisen kanssa.   **Päätös ensiaputehtävälle lähdöstä**   * Selvitä vapaaehtoisresurssit: riittävästi ensiapupäivystäjiä * Tee päätös tehtävälle lähdöstä * Raportoi osaston puheenjohtajaa XX tavalla   **Ensiavun suunnittelu**   * Hälytä riittävä määrä ensiapupäivystäjiä Hupsiksen tai Ohton kautta * Mikäli tehtävän kesto arvioidaan sellaiseksi, että tarvitaan vaihtohenkilöstöä, pohdi sen saatavuus viimeistään tässä vaiheessa. Kaikkea ei tarvitse tehdä itse -> Delegoi! * Suunnittele ja sovi (viranomaisten kansa) ensiapupisteen sijainti ja aikataulu * Luo päivystys Hupsikseen dokumentointia varten ja määrää päivystäjät ilmoittautumaan Hupsikseen * Nimeä ensiapupäivystäjät (tilanteeseen hälytetyistä vapaaehtoisista) * Tarvittaessa hälytä muista osastoista ensiapupäivystäjiä (Hupsiksen [huomioi naapuritoiminto] tai Vapepa-valmiuspäivystäjän kautta) * Varmista tehtävään sopivat tila (lämpö, valo, näkösuoja, vesi) * Pakkaa ja ota tehtävälle riittävät varusteet (huomioi terveysturvallisuus)   **Ensiavun toteuttaminen**   * Perehdytä ensiapupäivystäjät kyseiseen auttamistilanteeseen ja tarkista varusteet * Perusta ensiapupiste määrättyyn paikkaan tarvittavassa laajuudessa * Määritä toiminnan painopiste   + Esimerkiksi evakuointikeskuksen saapumisaula / ensiapupiste jne. * Selvitä ja tiedota ensihoidon tuloreitit (osoite, opastus) * Sovi tai aktivoi mahdollinen ensivastevalmius paikallisen tilanteen mukaan * **Huomioi terveysturvallisuus**. KTS. Epidemiatilanteessa terveysturvallinen toiminta -toimintakortti * Järjestä fiiliskierros/purkukeskustelu ensiapuun osallistuneille vapaaehtoisille   **Jälkitoimet**   * Kiitä mukana olleita vapaaehtoisia * Hoida tarvittaessa matkakulut ja muut mahdolliset laskut. Säilytä kuitit ohjeen mukaisesti. * Raportoi osastolle XX tavalla. * Raportoi piiritoimistoon XX tavalla * Täydennä tarvittaessa ensiapuvarusteet |
| **Vapaaehtois-resurssit** | Osaston ensiapupäivystäjät |
| **Tarvikkeet, materiaalit** | Viestivälineet  Osaston ensiapupisteen materiaali. Sijoitettu X.  Tarvittavat määrä kiertopartioiden varusteita.  Suojautumisvälineet  Siirtovälineiden tarve?  Päivystysvaatteet  Tilannekuvan ylläpitoon tarvittava välineistö  Muut tarvittavat toimintakortit (esim. Terveydenhuollon tarpeen arviointi, terveydenhuollon massatilaisuuksissa avustaminen, epidemiatilanteissa terveysturvallinen toiminta)  Lähin osasto, missä päivystyspalveluauto X  Lähin osasto, missä teltta X  Piirin mahdollisen evakuointiyksikön (EEC) sijainti X |
| **Muu resurssit** | Autettujen dokumentointi Hupsikseen. |
| **Mahdolliset lisäresurssi-tarpeet** | Lyhytkestoinen tilanne: naapuriosastojen valmiusryhmät/ensiapupäivystäjät  Pitkäkestoinen tilanne: naapuriosastojen ensiapupäivystäjät Hupsiksen kautta |
| **Tilannekuva** | Autettavat dokumentoidaan Hupsikseen.  Trendien tunnistaminen ja raportointi sovitussa laajuudessa. Mikäli toiminnan painopiste muuttuu; esim. ensiavusta terveydenhuollon tarpeen arvioon ja tilanne pitkittyy, huomioi myös muut resurssit esim. terveyspisteet / delegaatit jne. |
| **Tiedottaminen** | Yksittäinen Punaisen Ristin toimija ei tiedota tilanteesta. Tiedottaminen ohjataan vastuuviranomaiselle. |

Kehittämiskohteet XX

Toimintakortin kirjasi(vat): 2.12.2024 Tuomas Salvisto